
ప్రముఖ సంగీత దర్శకుడు ఇళయరాజా మితభాషి. ఇంకోమాటలో చెప్పాలంటే మౌనమునీంద్రుడు కూడా. సన్నిహితులతో తప్ప ఆయన ఇతరులెవ్వరితోనూ ఎక్కువగా మాట్లాడరు. తన పాటలతో సంగీత ప్రియులను ఉర్రూతలూగించడం తప్ప మాటలను చాలా పొదుపుగా వాడటం ఆయనకు అలవాటు. అయితే తక్కువగా మాట్లాడినా ఆయన సెన్సాఫ్హ్యూమర్ ఎక్కువగా ఉందనడానికి ఈ ఫొటోనే నిదర్శనం. విలక్షణ నటుడు డా.మోహన్బాబు తిరుపతి సమీపంలోని రంగంపేటలో శ్రీవిద్యానికేతన్ సంస్థను నెలకొల్పి 25 ఏళ్లు పూర్తైన సందర్భంగా ఇటీవల కొంతమంది సినీ ప్రముఖులను సత్కరించారు. వారిలో ఇళయరాజా కూడా ఒకరు. సన్మానం అనంతరం ఇళయరాజా ప్రసంగిస్తూ పేల్చిన జోక్కు వేదిక మీదున్న మోహన్బాబు, మంచు మనోజ్ సహా సభలో ఉన్న వారందరూ పగలబడి నవ్వారు. ఆసక్తికరమైన అంశం ఏమిటంటే తను స్వరపరిచిన పాటలను తన అనుమతి లేకుండా వేదికలపై పాడకూడదంటూ గాయకుడు ఎస్పీ బాలసుబ్రమణ్యంకు ఇళయరాజా లీగల్ నోటీసు పంపడంతో దేశమంతా వేడెక్కిన రోజునే ఈ సంఘటన జరగడం.

pramukha sangeeta darsakudu ilayaraja mitabhashi. inkomatalo cheppalante mounamuneendrudu kuudaa. sannihitulatoe tappa aayana itarulevvaritoonuu ekkuvagaa matladaru. tana paatalatho sangeeta priyulanu urrootaluginchadam tappa maatalanu chala podupugaa vaadatam aayanaku alavaatu. ayithe takkuvagaa matladina aayana sensafhyumer ekkuvagaa undanadaaniki ee photone nidarsanam. vilakshana natudu daa.mohanbabu tirupati sameepamloni rangampetalo srividyaaniketan samsthanu nelakolpi 25 ellu puurtaina sandarbhamgaa iteevala kontamandi cinee pramukhulanu satkarinchaaru. vaarilo ilayaraja kuudaa okaru. sanmanam anantaram ilayaraja prasangistuu paelchina jokku vedika meedunna mohanbabu, manchu manoz sahaa sabhalo unna vaarandaruu pagalabadi navvaaru. aasaktikaramaina amsam emitante tanu swaraparichina paatalanu tana anumati lekunda vedikalapai paadakuudadantuu gayakudu espy baalasubramanyanku ilayaraja leagal notisu pampadamtho deshamanta vedekkina rojune ee sanghatana jaragadam.